Groente | Health24
Posted by: Grietjie | 2012/01/17
Hallo Dokter. Net vragie asb. Ek en my man probeer " reg eet" en volg so op ons eie ''n tipe Weighless eetprogram ... met die verskillende porsies van elke voedselgroep per dag. Dit werk baie goed en ons het beide 2,5 kg verloor na 2 weke. Ons oefen ook elke dag. Ek sukkel net geweldig om die 5 porsies groente/dag in te kry ... kan ek bv my 3 vrugte porsies/dag meer maak en die groente minder? Ek sukkel ook met die 3 porsies proteiene/dag. Kan ek iets anders los en dit meer maak? Enige voorstel van u kant sal ek opreg waardeer.
Jy het tog nou vir jouself bewys dat hierdie tuis-variasie van die Weighless eetprogram wonderlik goed vir jou en jou man werk. 'n Verlies van 2,5 kg in 2 weke is uitstekend. Maar nou wil jy begin verander aan die resep. Dit is verkieslik om die 5 porsies groente te eet aangesien sommige vrugteporsies a.g.v. die suikerinhoud 'n hoër energie-inhoud het. As jy elke dag by een maaltyd 'n gemengde slaai (blaarslaai met komkommer, tamatie en een ander groente soos wortels of ertjies), eet het jy alreeds 4 van jou groente porsies vir die dag ingeneem. Om te peuter met die proteïen is ook nie 'n goeie idee aangesien dit nogal baie energie kan bydra tot jou voedselinname a.g.v. die vetinhoud van baie proteïenkosse (bv vleis, eiers, ens).